rlitschk/wikidir huggingface dataset:
Ypsilanti betekent Ypsilanti, en greeksch-phanariootsch Familiennaam, Ypsilanti, Stadt in Michigan, USA. Ypsilanti is de Familiennaam von Alexander Ypsilantis (1725–1805), Wojwode vun de Walachei un vun’t Förstendom Moldau, Alexander Ypsilantis (1792–1828), greeksch Natschonaalheld in den Unafhängigkeitskrieg, Andrea Ypsilanti (* 1957), düütsche Politikerin, Demetrios Ypsilanti (1793–1832), greekschen Generaal, Konstantin Ypsilanti (1760–1816), Först von de Walachei. Kiek ok bi: Ypsilanti Township. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Harpalyke (ok Jupiter XXII) is en vun de lütten buteren Maanden vun den Planet Jupiter. Opdeckt weer de an’n 23. November 2000 vun en Koppel vun US-amerikaansche Astronomen an de University of Hawaii ünner dat Regeer vun Scott S. Sheppard. Nöömt is de Maand na Harpalyke, de in de greekschen Mythologie en Dochter vun Klymene is. Den offiziellen Naam hett de Maand. De vörlöpige Beteken vun den Maand weer S/2000 J 5. De Maand kreist op en Ümloopbahn mit en middleren Afstand vun 21.105.000 km üm den Jupiter un bruukt dorför ruchweg 625 Daag un 7 Stünnen. De Bahn hett en Exzentrizität von 0,226 un is üm 148,6 ° gegen den Äquater vun den Jupiter neegt. De Bewegen vun den Maand warrt dorüm as retrograad ansehn, dat bedüüt, dat sik Harpalyke gegen de Richt vun de Rotatschoon vun den Jupiter bewegen deit. De physikaalsch Egenschoppen vun de Bahn is wat liekers as ok de Bahnen vun annere Maanden. De warrt dorüm tohopenfaat to de Ananke-Grupp, nöömt na dissen Maand, as dat de gröttste dorvun is. Harpalyke is mit en middleren Dörmeter vun blots 4 km en vun de ganz lütten Maanden. De Böverflach wiest en Albedo vun blots 0,04 op
De Herrschernaam Hinrich betekent (De Naams sünd na den Rang ordent: Baven Kaiser, denn König, denn Groothartog, Hartog usw.) Hinrich (Latiensch Kaiserriek), Kaiser 1206–1216 Hinrich de Jüngere (England), Mitkönig in England 1170–1183 Hinrich (Luxemburg), Groothartog vun Luxemburg vun 2000 af an Hinrich vun Burgund, de Grote, Hartog 965–1002 Hinrich de Lööw, Hartog vun Sassen un Bayern 1156–1180 Hinrich de Jüngere (Hessen), Lamdgraaf vun Hessen, Mitregent 1284–1298 Hinrich de Frame (Sassen), Hartog 1539–1541 Hinrich (Sassen-Römhild´), Hartog 1680–1710 Hinrich (Sassen-Merseburg), Hartog 1731–1738 Hinrich (Schwarzburg-Sondershausen), Först, 1740–1758 Hinrich (Anholt-Köthen), Först 1830–1847 Hinrich (Weimar-Orlamünde), Markgraaf vun Meißen 1062–1067 Hinrich de Wunnerliche, Graaf vun Bruunswiek 1279–1322 Hinrich de Jüngere (Brannenborg), Markgraaf 1319–1320 Hinrich vun Württemberg, Graaf vun Württemberg-Mömpelgard 1473–1482 Hinrich I. (Haiti), Kaiser 1811–1820 Hinrich I. (Oostfrankenriek), de Vogler, König 919–936 Hinrich I. (Frankriek), König 1031–1060 Hinrich I. (England), König 1100–1135 Hinrich I. (Kastilien), König 1214–1217 Hinrich I. (Zypern), König 1218–1253 Hinrich I. (Navarra), de Dicke, König 1270–1274 Hinrich I. (Portugal), König 1578–1580 Hinrich I. (Polen), mit’n Baart, Groothartog 1231–1238 Hinrich I. (Bayern), Hartog 945–955, Otto den Groten sien Broder Hinrich I. (Kärnten), Hartog 976–978, he is ok Hinrich III. (Bayern) Hinrich I. (Limborg), Hartog vun Nedderlothringen 1100–1106 Hinrich I. (Mödling), de Öllere, Hartog vun
Nischni Nowgorod (russ.: Нижний Новгород; vun 1932-1990 Gorki nöömt) is en grote Stadt, de in’n europääschen Deel vun Russland an’e Münnen vun’n Stroom Oka in’e Wolga liggt. Nischni Nowgorod hett - so as Moskau - en Kreml un en moie Oolstadt. In Nischni Nowgorod leevt bi 1,3 Mio. Inwohners. Koordinaten:56° 19′ N, 43° 56′ O{{#coordinates:}}: Es kann nicht mehr als eine primäre Auszeichnung angegeben werden. Normdaten: GND: 4021633-0 | LCCN: n86059283 | VIAF: 315526211 | Wikipedia-Personensöök
Stünn betekent Stünn, en Tieteenheit, wat den veeruntwingtigsten Deel vun’n Dag utmaakt, Stünn, en Ünnerdelen vun Winkels in’t Stünnenmaat, Wegstünn, en ole Maateenheit für den Weg, in’n Bargmannssnack de horizontale Richt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hinrich (* um 1174; † 11. Juni 1216) weer de tweete Kaiser vun dat Latiensche Kaiserriek vun Konstantinopel. He weer de jüngere Söhn vun den Grafen Balduin V. vun Hennegau (later Graaf Balduin VIII. vun Flannern) un vun Mararethe, Philipp vun Elsass siene Süster. Üm 1201 rüm hett he sik an den Veerten Krüüztog anslaten. Bi dat Belagern vun Konstantinopel in dat Johr 1204 hett he sik goot slahn un dat duer nich lang, dor weer he en vun de Bekanntesten mank de Försten vun dat nee Latiensche Kaiserriek. Sien öllern Broder weer Kaiser Balduin I. As de in de Slacht vun Adrianopel in'n April 1205 gefangen nahmen wurr, dor hefft se Hinrich to'n Regenten an siene Steed wählt. Later, as denn bekannt wurrn is, dat Balduin doot weer, is he sien Nafolger wurrn. An'n 20. August 1205 is he to'n König krönt wurrn. Hinrich weer en wisen Herrscher. Tomeist harr he mit Striet un Krieg gegen Kaloja, den Zar vun Bulgarien un gegen sien greekschen Gegenspeler, Kaiser Theodor I. vun Byzanz to doon. Theodor regeer in Nicäa. Hinrich hett meist de Böverhand harrt. So, as dat utsütt, is he nich bange ween, man ok nich brutal. He weer woll
Dit Woort hett noch annere Bedüden: kiek dorför ünner Stünn (Mehrdüdig Begreep). As en Stünn oder de Stunn warrt de veeruntwintigste Deel vun en Dag betekent. Dat is dormit en Tieteenheit. Dat latiensch Woort för Stünn is hora. Dorvun leeidt sik dat Eenheitenteken „h“ af. Faken warrt dat ok hoochstellt schreven („h“), wat woll begäng is aver nich na de Norm tolaten. De Stünn is en Eenheit vun de Tiet. As gesettlich Maateenheit dröff se blangen de SI-Eenheit Sekunn bruukt warrn. Bi wetenschopplich Bereken is dat nödig, de Tiet eerstmol in Sekunnen ümtoreken, wieldat de Stünn nich dezimal ünnerdeelt is. Dorbi gellt: 1 Stünn = 60 Minuuten = 3.600 Sekunnen Vundaag kann de Tiet mit de Atomklocken bannig nipp un nau meten warrn. Wieldat nu aver de Tietspann vun nipp un nau een Eerdrotatschoon, wat na Definitschoon jüst een Dag is, nich jümmer konstant verlopen deit, warrt de Stünn nu nee över de Sekunn defineert. De Atomtiet warrt denn mit de astronommschen Universaltiet afgleken un verbunnen. In de Historie sünd verscheden Oorden vun’t Stünnentellen anwennt worrn: Bi de babyloonsch Stünnentellen (greeksch Stünnen) güng dat Tellen mit den Sünnopgang los as Anfang vun de eersten Stünn. Bi de italiensch Stünnentellen (ok
Karl Schaifers (* 21. November 1921 in Koblenz; † 26. Oktober 2009 in Heidelbarg) weer en düütschen Astronom. Karl Schaifers studeer Astronomie un Physik in Bonn; dor hett he 1952 mit de Arbeit: Untersuchungen über die absoluten Helligkeiten und die räumliche Verteilung der F-Sterne promoveert. He hett dornah an de Steernwacht Heidelbarg-Königstuhl. Mit Sebastian von Hoerner tosommen hett he Meyers Handbuch über das Weltall (1960) verfaat, un hett de folgend Uplaagen vun dat Wark (6. Aufl. 1984) betreut. Mit Rudolf Kühn un Hans Elsässer tosammen hett he de Tietschrift Sterne und Weltraum grünnd un hett noch en paar popularwetenschaplich Bööker schreben. 1983 hett he den Bruno-H.-Bürgel-Pries vun der Astronomisch Sellschap för sein Verdeenst för de Poplariseeren vun de Astronomie kregen. Nah hüm wurr de vun Karl Wilhelm Reinmuth opdeckt Asteroid 1742 Schaifers nömmt. Geschwister der Sonne, 1976 Atlas zur Himmelskunde, 1969 Meyers Sternbuch für Kinder: Petra lernt den Himmel kennen, 1964
Ünner Radioaktivität (vun’t lat. radius „Strahl“), Radioaktiv Verfall, Radioaktiv Strahlen oder Karnverfall warrt de Egenschap vun unbestännige Atomkarns verstahn, sik vun sülvst ünner Afgaav vun Energie ümtowanneln. De freesett Energie warrt as ioniseeren Strahlen afgeven, neemlich as Gammastrahlen un/oder energierieke Deelken. De histoorsche wassen Begreep Verfall geiht vör allen torüch op dat Afnehmen vun’t Utgangsstoff na dat Verfallsgesett. Man, disse makroskopische Sicht verkloort de Vörgäng vun de Radioaktivität nich vullstännig. Op Even vun de Atomen finnt en gesettmatig defineerte Ümwanneln vun de Karns statt. In’n Ümgangssnack warrt dat Woort Radioaktivität faken ok an Steed vun „radioaktiv Stoff“ verwennt. Sünners in apentliche Diskuschonen warrt dormit faken ok afgeven Strahlen oder ioniseerend Strahlen ut Borns meent, de gor nich radioaktiv sünd. Radioaktiv Verfall is keen deterministischen Vörgang. De Tiet, wanneer en enkelt Atom verfallt, is afsluut tofallig. Man, vör elk Nuklid gifft dat en fasten Weert vör de Wohrschienlichkeit för den Verfall in een bestimmte Tieteenheit. Dat warrt dör de so nöömte Halfweertstiet beschreven, de angifft, na woveel Tiet in’n Dörsnitt de Hälft vun de instabilen Atomkarns vun en Utgangsmengde verfallen sünd. De Halfweertstiet kann eenige Johrmilliarden duern, man jüst so goot ok blots ’n lütten Deel vun een Sekunnen. Je körter
En Ideologem is en Ideologie-Partikel. Jede Ideologie is ut enkelte Ideologemen opboot, un jede Politik is jümmer vun Ideologie un Ideologemen bestimmt. So’n Ideologem warrt denn en besünner Bedüden tometen. Bi’n Natschonalsozialismus geev dat ünner annern de Ideologemen vun dat Führerprinzip un vun de besünnere Stärk vun dat germaansche Volk un de germaansche Rass. Ok de demonstreerte Stärk vun de Mass in Massenopmärsch harr en groot ideoloogsch Bedüden. In Frankriek to’n Bispeel hett sik mit de Franzöösche Revolutschoon dat Ideologem vun de Eenheit vun de Natschoon un vun de Spraak rutbillt. All Börgers vun Frankriek sünd Franzosen un all Franzosen schöölt enig de natschonale franzöösche Spraak snacken. Dit Ideologem warkt noch hüüt na, so dat överall in Frankriek de Regional- un Minnerheitenspraken as patois ansehn warrt, dat minner wat weert is as Franzöösch. De Denker Michail Epstein hett den Begreep Ideologem ok för en Tyyp Wöör bruukt. Na Epstein gifft dat dree Soorten Wöör: Wöör, de Fakten beschrieven doot (Huus, Disch, gahn), Wöör, de Verschääl utdrückt (good, schöön, lecker) un as drüdde Grupp Wöör, de Fakten beschrievt un Verschääl utdrückt. Disse drüdde Grupp, dat sünd de Ideologemen. To’n Bispeel drückt de Utdrück sik solidarisch wiesen un en Block billen all
Willem is de Naam vun düsse Herrschers: Willem vun Aquitanien (ca. 745 bis 812), Hartog to Karl den Groten siene Tiet, Willem (Öösterriek), Hartog (1386–1406) Willem (Bruunswiek), Hartog (1831–1884) Willem von Hohenzollern-Sigmaringen, Först (1905–1927) Willem to Wied, Först vun Albanien (1876–1945) Willem (Baden-Baden), Markgraaf (1622–1677) Willem (Schaumburg-Lippe), Graaf (1724–1777) Willem I. (Düütsch Riek), König vun Preußen (1862–1888), Düütschen Kaiser (1871–1888) Willem I. (England), de dat Land innehm, König (1066–1087) Willem I. (Sizilien), König (1154–1166) Willem I. (Schottland), de Lööw, König (1165–1214) Willem I. (Nedderlannen), König (1815–1840) Willem I. (Württemberg), König (1816–1864) Willem I. (Athen), Hartog (1280–1287) Willem I. (Bayern), Hartog (1347–1404) Willem I. (Bruunswiek-Lüünborg), Hartog (1416–1482) Willem I. (Hessen), Landgraaf (1471–1493) Willem I. (Hessen-Kassel), Kurförst (1802–1806, 1813–1821) Willem I. (Nassau), Hartog (1816–1839) Willem I. (Montferrat), Markgraaf (890) Willem I. vun Champlitte, Först vun Achaea (1205–1209) Willem I. (Meißen), mit dat ene Oog, Markgraaf (1349–1407) Willem I. (Oranien-Nassau), de Swieger, Först (1559–1584) Willem I. (Aquitanien), Graaf vun Auvergne (893–918) Willem I. (Montferrat), Graaf († vör 933) Willem I. (Normandie), Langswert, Graaf von Rouen († 942) Willem I. (Apulien), de Iesenarm, Graaf (1043–1046) Willem I. (Flannern), Graaf (1127–1128) Willem I. (Jülich), Graaf (1142–1176) Willem I. (Holland), Graaf (1203–1222) Willem I. (Berg), Graaf
Hinrich I. (* üm 1068 rüm in Selby/York; † 1. Dezember 1135 in Gisors in Frankriek) weer de jüngste Söhn vun Willem I., de dat Land innahmen harr. Vunwegen dat he sik bannig för de Wetenschop intresseern dö, hett he ok den Binaam Henry Beauclerk oder Henry Beauclerc dragen. He regeer as König vun England vun 1100 bit 1135. He folg dor sien Broder Willem II. mit na. Sien Ökelnaam weer „Lööw vun de Gerechtigkeit“. As he König weer, hett he de Macht vun sien egen Throon Grenzen sett. Fudderhen is in siene Tiet veel fixer as vördem utföhrt wurrn, wat de Regeern beslaten harr. He hett de Göder vun sien Vadder (Dominien) wedder tohopenleggt un hett siene Dochter as Arv insett, wat duchtig ümstreden weer. Hinrich I. is in de Tiet twüschen Mai 1068 un Mai 1069, woll in Selby, in Yorkshire, in England boren wurrn. He weer de jüngste Söhn in siene Familie un an un for sik scholl he Bischop weern. Dorüm is he up School allerbest utbillt wurrn. Man anners, as dat eerst dacht weer, is he denn doch mit 18 Johren to'n Ridder slahn wurrn. Dat is antonehmen, dat he de eerste Herrscher ut dat
As Ümloopbahn oder Orbit wurrd de Bahnkurv betekend, up de sück en Objekt perioodsch üm en anner (masserieker, zentraal) Objekt bewegt. Disse Bahn hett idealiseert de Form vun en Ellips. Wiels aber ständig Kräfte vun buterhalv up en sülcker Tweekörpersystem inwirken, kann de Bahnform kien mathematisch exakte Ellips wesen. De mehrsten Ümloopbahnen vun Himmelskörpers warrt as Tweekröperproblemen behannelt – ok wenn se dat streng nahmen gor nich sünd. Tyypsch Bispelen för poorwies kreisende Objekten sünd de Planeten vun’t Sünnsystem, de sik üm de Sünn bewegt, so as ok uns Eer op ehr Bahn üm de Sünn kreist. Dat glieke gellt ok för de lütteren Körpers in’t Sünnsystem, de Asteroiden un Kometen. Op’n lüttert Maat sünd ok de Bewegen vun Maanden üm jemehr Planeten Tweekörperproblemen as bi de Maandbahn. Nix anner sis dat ok bi Ruumfohrtüüch, de üm een Himmelskörper rümsuust, as dat künstliche Satelliten, Ruumfähren oder annere Flaagkörpers maakt un sik elk op en Satellitenorbit bewegt. Buten dat Sünnsystem stellt Dubbelsteerns, de ümenaner (oder üm jemehr Baryzentrum) kreist ok Tweekörpersystemen dor, jüst so as Exoplaneten üm jemehr Zentralobjekt. Un opletzt kann een ok dat Sünnsystem as Eenheit ansehn, dat üm den Middelpunkt vun de Melkstraat kreist un dormit ok en
Lünkhusen or Lünksel is een lütte Stadt in't Mönsterland un ligg an de Bunnesstraaten 58 (van Haltern nao Askebiärg) un 235 (van Castrop-Roxel nao Mönster). Burg Vischering un Burg Lünkhusen sünd in't Centrum van de Stadt un wiesen de fröhere Bedüdung van de Stadt. De kathoolsche Kerk St. Felizitas is een prächtiger Bu un Middelpunkt van't städske Liäwen. Lünkhusen hett ok noch een Krankenhus un een Snapsdestillerie, de glieks bineffen de Bahnhoff is. Dör de Stadt slängelt sik de Stever, de miähr een Bierk äs'n Stroom is. Föhrt een de B 58 in Richtung Westen, kümmt he över'n Düörpm-Ems-Kanol nao Siäpro (Seppenrade), dat fröher maol eegenstäödig was. Hier is de gröttste Ammonit van Westfaolen funnen wuorn. De kathoolsche Kerk St. Dionysius is Middelpunkt van't Rausenduorp, wu Siäpro nannt werd.
Waitangi (Maori för wenen Water) betekent Waitangi, Oort in Northland, Neeseeland, Waitangi, Oort op de Chatham Islands, Neeseeland, Verdrag vun Waitangi, Verdrag, de in Waitangi in de Region Northland afslaten wurr un dat moderne Neeseeland grünnt hett, Waitangi Day, Fierdag in Neeseeland an’n 6. Februar, üm sik elk Johr op dissen Verdrag to besinnen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Robert, Hartog vun de Normandie (* 1054; † 1134; ok Robert Kortbüx) weer de öllste Söhn vun Willem I. vun England un de Broder vun König Willem II. un vun König Hinrich I.. Vun 1087 bit 1106 weer he Hartog vun de Normandie. He hett sien Hartogdom as Pand an England siene Kroon geven, weil he bi den Eersten Krüüztog mitmaken woll. Dor föhr he ene grote Armee vun Normannen, Englänner un Bretonen bi an. Na den Dood vun Willem II. streed he mit sien Broder Hinrich üm de Macht. He hett amenn nich bloß den Throon vun England nich kregen, man ok noch de Normandie verloren. Bit he doot weer, möss he denn up en Slott in England leven. Sien Söhn weer Willem Clito (†1128)
Anna Ovena Hoyers (* 1584 in Koldenbüttel; † 27. November 1655 op Good Sittwick bi Stockholm) weer en Schrieversche ut de Barocktiet. Anna Ovena (ok Anna Hanß) is 1584 as Fresin un as Dochter vun’n Goodsbesitter un Astronom Johann Oven un siene Fro Wennecke Hunnens in Koldenbüttel in Noordfreesland boren. De Vader bleev dood as Anna een Johr oolt is un de Moder, as se dree is. Se keem denn wohrschienlich to ehr Unkel Meves Ovens in Witzworth. Se weer op de Latienschool un hett de klassischen Spraken Latiensch, Greeksch un Hebrääsch all snackt. Al mit 15 Johr hett se an’n 15. April 1599 den Goodsbesitter Hermann Hoyer heiraadt. Mit em hett se opminnst negen Kinner hatt. 1603 treckt se na Tünn op’t Tünner Slott, woneem ehr Mann as Amtmann arbeiden dee. 1617 keem ehr eerst Book rut Süßbittere Freude; / oder / Eine wahrhafftige Historie von zwey liebhabenden Personen Se weer gegen de luthersche Orthodoxie un hett welk Swärmers in ehr Herrnhuus Hoyersworth opnahmen, nadem ehr Mann an’n 13. September 1622 doodbleven is. Dorto höör ok Nicolaus Teting, de in Flensborg as Rosenkrüzer un Alchemist utwiest worrn weer. Mit Teting güng se 1624 na Husum, keem aver bald trüch,
Willem I. vun Flannern (Binaam Clito; * 25. Oktober 1102; † 28. Juli 1128 fullen) weer Hartog vun de Normandie un Graaf vun Flannern vun 1127 bit 1128. Willem weer de eenzigst Söhn vun Hartog Robert vun de Normandie un den siene Fro Margarete vun Maine. Siene Grootöllern weern Willem de Eroverer, vun England un Mathilde vun Flannern. Toeerst weer Willem Clito verheiraat mit Fulko vun Anjou siene Dochter Sibylle vun Anjou. De tweete Ehfro is den Markgrafen vun Montferrat, Rainer, siene Dochter Johanna ween. Kinner hett he nich mit de ene Fro un ok nich mit de annere harrt. genealogie-mittelalter.de (hoochdüütsch)
Disse Artikel is man blots en Stubben. Du kannst Wikipedia helpen un em verbetern. Laos is de eenzige Binnenstaat in Süüdoostasien. De Staat Laos grenzt an China, Vietnam, Kambodscha, Thailand un Myanmar un hett ruch weg 6,5 Millionen Inwahner up en Flach vun 236.800 km². Hööftstadt un ok gröttste Stadt vun Laos is Vientiane. An' 22. Juli 1954 ist dat Land unafhängig vun Frankriek wurrn. Laos. Mehr Biller, Videos oder Audiodateien to’t Thema gifft dat bi Wikimedia Commons. Lännerinformatschonen to Laos vun dat düütsch Utwärtige Amt Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de ASEAN Liddmaten: Brunei
Willem II., mit Binaam Rufus (* 1056; † 2. August 1100 bi Lyndhurst in Hampshire) weer von 1087 bit 1100 König vun England. He weer de Söhn vun Willem I. un siene Fro Mathilde vun Flannern, de ut dat Herrscherhuus vun Frankriek afstammen dö. Allgemeen warrt seggt, dat in Rufus siene Johren as König nich veel los ween is. Man he hett jummerlos Striet mit de Kark harrt. Rufus hett dat dor up anleggt, den König siene Macht in de Kark uttoboen. He woll wichtige Ämter in de Kark süms todelen. As sien wichtigen Ratgever Arzbischop Lanfranc vun Canterbury 1089 storven weer, hett he bit 1093 tööft, ehr he tostimmt hett, dat Anselm vun Canterbury em nafolgen scholl. Rufus hett em keen Verlööf geven, dat he en Synood tohopenropen dröff oder dat he sik mit den Paapst afsnacken konn. Dor is Anselm denn in't Exil gahn. De Striet twüschen den König un de Amtslüde vun de Kark föhr dor denn to, dat amenne, in't 12. Johrhunnert, de engelschen Königen nich mehr as Hööft vun Kark un Staat togliek ansehn wurrn sünd. Blangen den Karkenstriet hett dat noch mol Upregung geven, as Willem sien Broder, Robert, de Hartog vun de Normandie,
Theologie (Up Greeksch θεολογία (theología), vun θεός (theós), „Gott“ un λόγος (lógos, „Woort“, „Lehr“) is de „Lehr vun Gott oder vun de Gödder“. Tomeist warrt dor avers de Lehr vun dat mit meent, wat to den christlichen Gloven tohöörn deit. Dat Woort theologia is nich eerst bi den christlichen Gloven upkamen, man al in de Antike bi de olen Greken is dor vun to höörn. Dormols bedüüd Theologie dat Singen un Vertellen vun de Geschichten, de dat över de Gödder geev. Theologie weer also dat vertellen vun Mythen. To'n eersten Mol is dat bi Platon to sehn. In siene „Politeia“ (up Düütsch: De Staat) is Platon mit de ole Theologie nich tofreden un fraagt na de Wohrheit. De Wohrheit is dat Eene, wat goot is un wat sik nich ännern deit. Mit düsse Wohrheit, so meent Plato in de Politeia (379a) mütt de olen Geschichten vun de Gödder vergleken weern. Bi Aristoteles bedutt dat Woort „Theologie“ al wat anners: Theologie is bi em de böverste vun al theoretischen Wetenschappen. Se hett dat afsehn up dat, wat Gott nömmt weern kann un wat de eerste un de hööchste Anfang vun Allens is. (Metaphysik (Aristoteles) 1064a/b). Bi em is Theologie nich mehr
Disse Artikel is man blots en Stubben. Du kannst Wikipedia helpen un em verbetern. De Republiek China (ok Taiwan nömmt), is en Inselstaat in Asien. De Hööftstadt is Taipeh. De Staat is an' 1. Januar 1912 nah den Stört vun den Kaiser Pu Yi grünnd wurrn. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Normdaten: GND: 4017875-4 | LCCN: n79091149 n80022631, n79091149 | VIAF: 128920774/ 316750432, 128920774 | Wikipedia-Personensöök
De Liettins is de Tins, de Banken betollt, för Kredite vun de Zentraalbank. In de Eurorebeed liggt de Europääsche Zentraalbank em fast. Liettinsen sünd bannig wichtig för de Volksweertschop, mit jüm warrt de Gildliquidität regelt, und gegen Inflatschoon oder Deflatschoon gegenstüürt.
Noordkorea is en Land in Asien. Tohopen mit Süüdkorea liggt dat up dat Halfeiland Korea. Hüdigendags leevt in Noordkorea um un bi 23,3 Millionen Minschen. Noordkorea liggt in’n Oosten vun Asien op de koreaansche Halvinsel un de Eilannen vör de koreaansche Halvinsel. Dat Land is 122.762 Quadratkilometers groot. Dat gifft kuum gröttere Seen, blot 130 Quadratkilometer sünd Water. Dat Binnenland is temlich bargig. In’n Westen hett dat Land en Küst to de Gele See, in’n Oosten to de Japaansche See. De Küstenlien is alltohoop 2.495 Kilometer lang un to dat Land höört 3.579 Eilannen to. In’n Noorden grenzt dat Land op 1.416 Kilometer an China. Blot op en lütten Stremel vun 19 Kilometer in’n Noordoosten grenzt Noordkorea an Russland. Dor billt de Stroom Tumen de Grenz. In’n Süden liggt de Grenz to Süüdkorea, de 238 Kilometer lang is. De hööchste Barg is de Paektu mit 2.744 m an de Grenz to China. De allergröttste Deel vun de Inwahners sünd Koreaners. Dat gifft en lütte Minnerheit vun Chinesen an de Grenz na China, ans hett Noordkorea kene inheemschen ethnischen Minnerheiten. Towannerers gifft dat ok meist keen. De Spraak vun de koreaansche Mehrheit un eenzige Amtsspraak is Koreaansch. Vun öllers her harrn